**2019 m. FIDE Didžiojo prizo varžybos** (pranc. *Grand Prix*) buvo atrankos į 2020 m. pasaulio čempionato  Kandidatų turnyrą  dalis. Varžybas laimėjoː Aleksandras Griščiukas, o antras – Janas Nepomniatčis (abu iš Rusijos).

2019 m. Didžiojo prizo varžybų formatas
---------------------------------------

Didžiojo prizo varžybas sudarė 4 turnyrai, kurie įvyko 2019 metais. Juose, praėję atranką, dalyvavo 24 šachmatininkai. Kiekvienas jų turėjo pasirinkti, kuriuose trijuose iš keturių turnyrų jis norėtų dalyvauti, tačiau FIDE buvo pasilikusi teisę, prie tam tikrų aplinkybių, šį pasirinkimą koreguoti. 

Kiekviename turnyre iš 16-kos dalyvių, atkrentamųjų mačų varžybose (po 2 partijas) išsiaiškindavo užimtas vietas ir pagal jas gaudavo balus, kurie keturių turnyrų varžyboms (pagal 3 pasirinktus turnyrus) buvo sumuojami. Pasibaigus visiems keturiems etapams didžiausią balų sumą bendroje įskaitoje, surinkęs dalyvis, užima bendrą pirmą vietą, po jo, pagal balų sumą sekęs žaidėjas – antrą ir t. t. 

Didžiojo prizo nugalėtojas ir antrą vietą užėmęs žaidėjas patenka į 2020 m. kandidatų turnyrą. Trečią vietą pagal balų sumą užėmęs dalyvis lieka pretendentu į kandidatų turnyrą, jei ten atsirastų laisva vieta.

### Žaidėjų atranka

Žaidėjų atranka į Didžiojo prizo varžybas skyrėsi nuo prieš tai vykusių. Didžioji dalis žaidėjų buvo atrinkti iš sudaryto vidutinio paskutinių metų FIDE reitingo sąrašo ir tik vieną dalyvį, laikantis tam tikrų sąlygų, pateikia turnyro organizatorius.

20 dalyvių buvo atrinkti pagal aukščiausią vidutinį reitingą, apskaičiuotą pagal pasirodymą varžybose, iš 12-kos FIDE standartinių šachmatų reitingo sąrašų: nuo 2018 vasario mėn. iki 2019 sausio mėn. Tuo atveju, jei reitingai lygūs, įvertinimui imami reitingai, apskaičiuoti dviejų dešimtųjų tikslumu. Jei ir tie skaičiai vis dar lygūs, lemia bendras sužaistų reitinguotų partijų skaičius visuose 12-koje vidutinio reitingo skaičiavimo periodų: patenka žaidėjas, turintis didesnį tokių partijų skaičių. 

Žaidėjas, kuris nebuvo atžymėtas (nebuvo aktyvus) bent viename iš 12-kos FIDE standartinio reitingo sąrašų (nuo 2018 vasario mėn. iki 2019 sausio mėn.) netinka dalyvauti atrankoje.

Didžiojo prizo turnyro organizatorius gali įtraukti į varžybas vieną žaidėją. Tas pats žaidėjas gali būti kviečiamas ir į kitą Didžiojo prizo turnyrą.

Tuo atveju, jei tas pats žaidėjas buvo kviestas dalyvauti trijuose turnyruose, jo balai, kaip ir likusių žaidėjų, yra sumuojami.

Organizatoriaus atrinktas žaidėjas turi turėti vidutinį 12-kos mėnesių reitingą, bent du kartus patenkantį į šimto geriausių pasaulio šachmatininkų reitingų sąrašus. 

Bet kuris žaidėjo, patekusio pagal vidutinį reitingą pakeitimas: dėl jo atsisakymo dalyvauti , neatvykimo ir t. t. vykdomas, parenkant žaidėją iš 2018 vasario - 2019 m. sausio mėn. vidutinio reitingo sąrašo.

Jei tenka keisti organizatoriaus atrinktą žaidėją, pastarajam atsisakius dalyvauti turnyre, ar kitų priežasčių, organizatorius turi parinkti kitą dalyvį, atitinkantį aukščiau pateiktus reikalavimus.

### Piniginiai prizai

Bendras piniginis prizinis fondas – **800000** eurų. Jie paskirstyti: atskiram turnyrui - **130000** eurų, o už vietas galutinėje lentelėje – 280000 eurų. 
Minimalus atskiro turnyro prizinis fondas **130000** eurų. 

Turnyro prizinio fondo ir balų paskirstymas turnyro dalyviams.

| Etapai | Žaidėjų skaičius | Laimėtojo prizas | Prizų suma ratui | DP balai |
| --- | --- | --- | --- | --- |
| Aštuntfinalis | 8 | 5000 | 40000 | 0 |
| Ketvirtfinalis | 4 | 8000 | 32000 | 1 |
| Pusfinaliai | 2 | 10000 | 20000 | 3 |
| Antroji vieta finale | 1 | 14000 | 14000 | 5 |
| Pirmoji vieta finale | 1 | 24000 | 24000 | 8 |
| Viso | **16** |  | **130000** |  |
|

Žaidėjui, be papildomų greitųjų partijų laimėjusiam mačą, prie gautų balų, pridedamas vienas papildomas balas.

Prizinis fondas už užimtą bendrą Didžiojo prizo varžybose vietą - **280 000 eurų.** Jis dalyviams paskirstomas pagal jų bendrą užimtą vietą.

Vieta Prizai (Eu)

* 1-a 50000
* 2-a 45000
* 3-a 40000
* 4-a 35000
* 5-a 30000
* 6-a 25000
* 7-a 20000
* 8-a 15000
* 9-a 10000
* 10-a 10000
* **Viso 280000**

Surinkus keliems dalyviams po lygiai balų, prizai paskirstomi po lygiai, dalijant bendrą balų ar prizų pinigų sumą iš vienodai surinkusių dalyvių skaičiaus.

### Laikas galvojimui

Pirmiems 40 ėjimų skiriama kiekvienam po 90 min. likusiems ėjimams skiriama dar po 30 min. Nuo pirmo ėjimo, žaidėjui atlikusiam ėjimą pridedama 30 sek.

### Mačo nugalėtojo nustatymas

Mačo nugalėtoju, sužaidus dvi standartinių šachmatų partijas tampa žaidėjas, kuris pirmas surinko 1,5 ar daugiau taškų. 

Esant lygiam mačo rezultatui, žaidžiami papildomas  greitųjų šachmatų (dviejų partijų po 25 min.) mačas, pridedant nuo pirmo ėjimo po kiekvieno ėjimo po 10 sek. Dėl figūrų spalvos pirmoje greitųjų partijoje traukiami burtai. Sekanti partija žaidžiama priešinga spalva.

Pasibaigus mačui po 25 min lygiosiomis – vėl traukiami burtai ir žaidžiamas naujas mačas (dvi partijos po 10 min.), nuo pirmo ėjimo, pridedant po kiekvieno ėjimo 10 sek.

Jei mačas po 10 min. baigiasi lygiosiomis – traukiami nauji burtai ir žaidžiamos dvi žaibo partijos po 5 min. nuo pirmo ėjimo po kiekvieno ėjimo, pridedant laiko po 3 sekundes.

Jei ir vėl mačas baigiasi lygiosiomis, tai žaidžiama **lemiama** žaibo partija. Traukiami burtai ir žaidėjas, kuris laimėjo burtų traukimą, gali pasirinkti figūrų spalvą. Baltieji žaidimui gauna – 5 min, juodieji – 4 min, be to, nuo 60 ėjimo, po kiekvieno ėjimo žaidėjui pridedama 2 sek. Jei partija baigiasi lygiosiomis mačo nugalėtoju skelbiami juodieji.

Atrinkti žaidėjai
-----------------

FIDE sudarė atrinktų ir rezervinių dalyvių sąrašus. Jais buvo naudotasi vykdant varžybas.

2019 m. FIDE Didžiojo prizo žaidėjai.

| Pakviestieji žaidėjai | Pakvietimo pagrindas | Vidutinis reitingas | Turnyro Nr. |
| --- | --- | --- | --- |
| Azerbaidžanas Šahrijaras Mamedjarovas | reitingas (3) | 2812 | 1,2,4 |
| Prancūzija  Maksimas Vacher-Lagravas | reitingas (6) | 2783 | 2,3,4 |
| Nyderlandai Anišas Giris | reitingas (7) | 2779 | 1,2,4 |
| Jungtinės Amerikos Valstijos Veslis So | reitingas (8) | 2778 | 1,2,4 |
| Armėnija  Levonas Aronianas  | reitingas (9) | 2773 | 1,2 |
| Rusija Aleksandras Griščiukas | reitingas (11) | 2767 | 1,2,3 |
| Jungtinės Amerikos Valstijos Hikaru Nakamura | reitingas (12) | 2767 | 1,2,3 |
| Rusija Sergejus Kariakinas | reitingas (13) | 2766 | 1,2,4 |
| Kinijos LR Jui Janji | reitingas (14) | 2761 | 2,3,4 |
| Rusija Janas Nepomniaščis | reitingas (15) | 2758 | 1,3,4 |
| Rusija Piotras Svidleris | reitingas (16) | 2751 | 1,2,3 |
| Azerbaidžanas Teimuras Radžabovas | reitingas (17) | 2751 | 1,3 |
| Bulgarija Veselinas Topalovas | reitingas (18) | 2744 | 2,3,4 |
| Rusija Dmitrijus Jakovenka | reitingas (19) | 2739 | 1,3,4 |
| Čekija Davidas Navara | reitingas (20) | 2737 | 2,3,4 |
| Lenkija Radosłavas Vojtašekas | reitingas (1-as atsarginis) | 2734 | 1,3,4 |
| Kinijos LR Vei I | reitingas (2-as atsarginis) | 2733 | 1,3,4 |
| Lenkija Janas-Kšištofas Duda | reitingas (3-ias atsarginis) | 2733 | 1,2,3 |
| Indija Pentala Harikrishnas | reitingas (4-as atsarginis) | 2732 | 2,3,4 |
| Rusija Nikita Vitiugovas | reitingas (5-as atsarginis) | 2726 | 1,2,3 |
| Rusija Dmitrijus Andreikinas | Organizatorių parinktas | 2724 | 4 |
| Kinijos LR Wang Hao | reitingas (10-as atsarginis) | 2715 | 4 |
| Rusija Danilas Dubovas | Organizatorių parinktas | 2698 | 1,2,3 |
| Izraelis Borisas Gelfandas | Organizatorių parinktas | 2691 | 4 |
|

Pastaba. Dalyvautų turnyrų numeriai: 1– as - Maskva, 2-as – Ryga, 3-ias Hamburgas, 4-as Jeruzalė.

Skaičiai skliausteliuose pakvietimo pagrindo stulpelyje - tai dalyvio vieta FIDE sudaryto vidutinio reitingo sąraše.

Turnyrai
--------

2019 m. šachmatų Didžiojo prizo varžybos vyko keturiuose miestuoseː Maskvoje, Rygoje Hamburge ir Jeruzalėje.

### Maskva

1-ojo etapo turnyras vyko Maskvoje – 2019 m. gegužės 16-30 d. Dalyvavo 16 žaidėjų. Finale Jana Nepomniatčis įveikė Aleksandrą Griščiuką ir surinko turnyre 9 balus.

### Ryga

2-ojo etapo turnyras vyko Rygoje – 2019 m. liepos 12 d.-24 d. 16-ka dalyvių turnyre atkrentamųjų mačų sistema toliau kovojo dėl dviejų kelialapių į Kandidatų varžybas. Atkrintamųjų varžybų finale Šakhrijaras Mamedjaras po atkaklios kovos įveikė Vaherą Lagravą ir surinko 10 balų.

### Hamburgas

3-iojo etapo turnyras vyko Hamburge – 2019 m. lapkričio 5 d.-17 d. Turnyre nugalėjo Aleksandras Griščiukas finale įveikęs Janą-Kšištofą Dudą.

### Jeruzalė

4-ojo etapo turnyras vyko Jeruzalėje – 2019 m. gruodžio 11-23 d. Janas Nepomniaščis finale nugalėjo Vei I ir surinko 10 Didžiojo prizo balų. Viso per tris turnyrus jis surinko 19 balų, kurie jam garantavo antrą bendrą vieta ir kelialapį į 2020 m. Kandidatų varžybas.

Galutiniai rezultatai
---------------------

2019 m. FIDE atvirojo Didžiojo prizo varžybų apibendrinti rezultatai.

|  | Žaidėjai | Elo 2019 geg. | Maskva | Ryga | Hamburgas | Jeruzalė | Suma | Taškai |
| --- | --- | --- | --- | --- | --- | --- | --- | --- |
| 1-a | Rusija Aleksandras Griščiukas | 2 772 | 7 | 3 | 10 |  | **20**  |  |
| 2-a | Rusija Janas Nepomniaščis | 2 773 | 9 |  | 0 | 10 | **19**  |  |
| 3-a | Prancūzija Maksimas Vacher-Lagravas | 2 780 |  | 8 | 5 | 3 | **16**  |  |
| 4-a | Azerbaidžanas Šahrijaras Mamedjarovas | 2 781 | 0 | 10 |  | 0 | **10**  |  |
| 5-a | Lenkija Janas-Kšištofas Duda | 2 728 | 0 | 1 | 7 |  | **8**  |  |
| 6-a | Kinijos LR Vei I | 2 736 | 2 |  | 0 | 5 | **7**  |  |
| 7-a | Jungtinės Amerikos Valstijos Veslis So | 2 754 | 1 | 3 |  | 1 | **5**  | 7 |
| 8-9-a | Rusija Danilas Dubovas | 2 690 | 2 | 0 | 3 |  | **5**  | 6 |
| 8-9-a | Lenkija Radosłavas Vojtašekas | 2 724 | 5 |  | 0 | 0 | **5**  | 6 |
| 10-a | Čekija Davidas Navaraa | 2 728 |  | 0 | 1 | 4 | **5**  | 5,5 |
| 11-a | Rusija Piotras Svidleris | 2739 | 2 | 0 | 2 |  | **4**  |  |
| 12-a | Bulgarija Veselinas Topalovas | 2 740 |  | 1 | 2 | 0 | **3**  | 4,5 |
| 13-a | Jungtinės Amerikos Valstijos Hikaru Nakamura | 2 761 | 3 | 0 | 0 |  | **3**  | 4 |
| --a | Rusija Sergejus Kariakinas | 2 752 | 0 | 1 |  | 1 | **2**  | 4,5 |
| 15-a | Kinijos LR Jui Janji | 2 739 |  | 1 | 1 | 0 | **2**  | 4 |
| 16-a | Rusija Dmitrijus Jakovenka | 2 708 | 0 |  | 0 | 1 | **1**  |  |
| 17-19-a | Indija Pentala Harikrishnas | 2 730 |  | 0 | 0 | 0 | **0**  |  |
| 17-19-a | Nyderlandai Anišas Giris | 2 787 | 0 | 0 |  | 0 | **0**  |  |
| 17-19-a | Rusija Nikita Vitiugovas | 2 734 | 0 | 0 | 0 |  | **0**  |  |
| 20-a | Azerbaidžanas Teimuras Radžabovas | 2 759 | 0 |  | 0 |  | **0**  |  |
| 21-a | Armėnija  Levonas Aronianas  | 2 762 | 0 | 0 |  |  | **0**  |  |
|

Šaltiniai
---------

1. ↑  „2019 m. FIDE Didžojo prizo nuostatai" (PDF) (anglų). Nuoroda tikrinta 2020 m. vasario 94 d.. `{{cite web}}`: Patikrinkite date reikšmes: `|accessdate=` (pagalba)
2. ↑  „2019 m. FIDE Didžiojo prizo turnyrų dalyviai" (anglų). Nuoroda tikrinta 2020 m. vasario mėn. 12 d.. `{{cite web}}`: Patikrinkite date reikšmes: `|accessdate=` (pagalba)
3. ↑  „FIDE Didžiojo prizo turnyras Maskvoje (2019)" (anglų). Nuoroda tikrinta 2020 m. vasario mėn. 11 d.. `{{cite web}}`: Patikrinkite date reikšmes: `|accessdate=` (pagalba)
4. ↑  „FIDE Didžiojo prizo turnyras Rygoje (2019)" (anglų). Nuoroda tikrinta 2020 m. vasario 11 d..
5. ↑  „Didžiojo prizo turnyras Hamburge (2019)" (anglų). Nuoroda tikrinta 2020 m. vasario mėn. 11 d.. `{{cite web}}`: Patikrinkite date reikšmes: `|accessdate=` (pagalba)
6. ↑  „FIDE Didžiojo prizo turnyras Jeruzalėje (2019)" (anglų). Nuoroda tikrinta 2020 m. vasario 11 d..
7. ↑  „Nepomniačis laimi Jeruzalės Didžiojo prizo turnyrą ir patenka į kandidatų varžybas" (anglų). Nuoroda tikrinta 2020 m. vasario mėn. 8 d.. `{{cite web}}`: Patikrinkite date reikšmes: `|accessdate=` (pagalba)

Nuorodos
--------

* 2019 m. Didžiojo prizo gidas Archyvuota kopija 2019-09-21 iš Wayback Machine projekto.
* 100 geriausių pasaulio šachmatininkų pagal 2019 m. gegužės mėnesio FIDE reitingų sąrašą
* Nepomniatčis laimi Maskvos didžiojo prizo turnyrą
* Mamedjarovas laimi Rygos Didžiojo prizo finalą
* Aleksandras Griščiukas laimi didžiojo prizo turnyrą Hamburge
* FIDE Dižiojo prizo turnyras Jeruzalėje: Nepomniayčis laimi turnyrą
* Radžabovas ir Aronianas pasitraukia iš Didžiojo prizo varžybų Jeruzalėje
* Vangas Hao ir Andreikinas dalyvaus Didžiojo prizo turnyre Jeruzalėje